Kristofer Hivju

Kristofer Hivju (født 7. desember 1978 i Oslo) er en norsk skuespiller, produsent og manusforfatter som har erfaring fra teater, fjernsyn, radio og film. Han er sønn av skuespillerne Erik Hivju og Lieselotte Holmene.

Biografi 
Hivju vokste opp på Ekeberg i Oslo. Han gikk dramalinjen på Hartvig Nissens skole og i 2004 fullførte han en fireårig utdanning i teaterkunst ved Det statlige russiske akademi for teaterkunst (GITIS) sin avdeling i Aarhus i Danmark.

Han har hatt roller i fjernsynsserier som Fox Grønland og Seks som oss, filmen Rovdyr og i teaterstykker på blant andre Grusomhetens Teater og Trøndelag Teater samt skrevet manus til kortfilmene Closework fra 2005 og Flax fra 2008. 

Han har flere ganger spilt vikingkongen Olav den hellige, blant annet i den norskproduserte dokumentarfilmen Olav, og i teaterstykket Fra hat til håp.

I 2013–2019 hadde Hivju rollen som Tormund Giantsbane i den amerikanske fantasy-serien Game of Thrones av HBO. Hans første opptreden var i den første episoden av tredje sesong, «Valar Dohaeris». I 2013 hadde han også en rolle i M. Night Shyamalans science fiction-film After Earth fra samme år.

Han er gift med Gry Molvær.

16. mars 2020 kunngjorde Hivju på Instagram at han var smittet av koronaviruset og at han og hans familie befant seg i hjemmekarantene. Dette førte til at innspillingen av andre sesong av serien The Witcher, hvor han spiller figuren Nivellen, måtte utsettes da filmsettet måtte dyprenses.

Filmografi 
 2008: Rovdyr, mann på kaféen
 2011: Olav
 2011: The Thing, Jonas
 2013: After Earth, Security Chief
 2014: Operasjon Arktis, Fangstmann
 2014: Turist
 2014: Kraftidioten, Stig Erik «Strike» Smith
 2015: Wendyeffekten, Percy
 2016: Birkebeinerne, Torstein 
 2016: Beck: Steinar, Steinar
2016: Beck: Vägs ände, Steinar
2016 Beck: Sista dagen, Steinar
 2017: The Fate of the Furious, Connor Rhodes
2018 Beck: Ditt eget blod, Steinar
2018 Beck: Den tunna isen, Steinar
2018 Beck: Utan uppsåt, Steinar
2018 Beck: Djävulens advokat, Steinar
 2020: Downhill, Michel
2020: Beck: Undercover. Steinar
2020: Beck: Utom rimligt tvivel, Steinar

Kortfilm 
 2005: Closework, pleieren
 2007: Kilolirakis
 2008: Flax, Torpedo
 2008: En perfekt dag for golf

Serier 
 2001: Fox Grønland, Jim Olsen
 2007: Melonas
 2007: Størst av alt, Ben
 2013-2019: Game of Thrones, Tormund Giantsbane
 2019: Twin, Adam og Erik 
 2020: Førstegangstjenesten, russisk kriminell

Teater 
 2009: Sverdet, Olav Haraldsson

Utmerkelser 
 2015 Guldbaggen: Beste mannlige birolle, for sin rolle i filmen Turist

Privat 
Kristofer Hivju er fra Ekeberg i Oslo. Han er gift med Gry Molvær Hivju. Sammen har de to døtre, Noor (2008) og Sylja (2009).

Referanser

Eksterne lenker 
 
 

Norske skuespillere
Norske manusforfattere
Game of Thrones-skuespillere
Personer fra Oslo